Document ID: 32011R1211
Publication Date: 2011-11-23

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 1211/2011
tat-23 ta’ Novembru 2011
dwar it-tnaqqis ta’ ċertu sforz tas-sajd għall-2011 minħabba sajd żejjed tal-ħut minn ċerti Stati Membri fis-sena ta’ qabel
Il-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1224/2009 tal-20 ta’ Novembru 2009 (1) li jistabbilixxi sistema Komunitarja ta’ kontroll għall-iżgurar tal-konformità mar-regoli tal-Politika Komuni tas-Sajd, li jemenda r-Regolamenti (KE) Nru 847/96, (KE) Nru 2371/2002, (KE) Nru 811/2004, (KE) Nru 768/2005, (KE) Nru 2115/2005, (KE) Nru 2166/2005, (KE) Nru 388/2006, (KE) Nru 509/2007, (KE) Nru 676/2007, (KE) Nru 1098/2007, (KE) Nru 1300/2008, (KE) Nru 1342/2008 u li jħassar ir-Regolamenti (KEE) Nru 2847/93, (KE) Nru 1627/94 u (KE) Nru 1966/2006, u b’mod partikolari l-Artikoli 106(1) tiegħu,
Billi:
(1)
Ir-Regolament tal-Kunsill (KE) Nru 1415/2004 tad-19 ta' Lulju 2004 li jiffissa l-isforz annwali massimu tas-sajd għal ċerti żoni tas-sajd u sajd (2) jistabbilixxi l-isforz annwali massimu tas-sajd għal ċerti żoni tas-sajd u sajd, b'mod partikolari għall-arzell f'ċerti żoni tal-Irlanda.
(2)
Ir-Regolament tal-Kunsill (KE) Nru 1342/2008 tat-18 ta’ Diċembru 2008 li jistabbilixxi pjan għal perijodu fit-tul għall-istokkijiet tal-merluzz u għas-sajd li jisfrutta dawk l-istokkijiet u li jħassar ir-Regolament (KE) Nru 423/2004 (3), jistabbilixxi limitazzjoni fuq l-isforz tas-sajd għal erba’ stokkijiet tal-merluzz f’ċerti żoni ġeografiċi.
(3)
Ir-Regolament tal-Kunsill (UE) Nru 53/2010 tal-14 ta' Jannar 2010 li jistabbilixxi għall-2010 l-opportunitajiet tas-sajd għal ċerti stokkijiet ta' ħut u gruppi ta' stokkijiet ta' ħut, applikabbli fl-ilmijiet tal-UE u, għal bastimenti tal-UE f'ilmijiet fejn huma meħtieġa limiti ta' qbid u li jemenda r-Regolamenti (KE) Nru 1359/2008, (KE) Nru 754/2009, (KE) Nru 1226/2009 u (KE) Nru 1287/2009 (4) jistabbilixxi l-isforz massimu tas-sajd permess għas-sena 2010.
(4)
Ir-Regolament tal-Kunsill (UE) Nru 57/2011 tat-18 ta' Jannar 2011 li jiffissa għall-2011 l-opportunitajiet tas-sajd għal ċerti stokkijiet tal-ħut u gruppi ta' stokkijiet tal-ħut, applikabbli fl-ilmijiet tal-UE u, għal bastimenti tal-UE, f'ċerti ilmijiet mhux tal-UE (5), jistabbilixxi l-isforz massimu tas-sajd permess għas-sena 2011.
(5)
Skont l-Artikolu 106(1) tar-Regolament tal-Kunsill (KE) Nru 1224/2009, meta l-Kummissjoni tkun stabbiliet li Stat Membru jkun qabeż l-isforz tas-sajd li ġie allokat lilu, il-Kummissjoni għandha topera tnaqqis mill-isforz tas-sajd futur lil dak l-Istat Membru.
(6)
L-Artikoli 106(2) tar-Regolament tal-Kunsill (KE) Nru 1224/2009 jistabbilixxu l-kriterji u l-kundizzjonijiet għall-operazzjoni ta' tali tnaqqis mill-Kummissjoni.
(7)
Ċerti Stati Membri qabżu l-isforz tas-sajd allokat lilhom għas-sena 2010. Għalhekk huwa xieraq li jitnaqqsilhom l-isforz tas-sajd li kien allokat lilhom għas-sena 2011.
ADOTTAT DAN IR-REGOLAMENT:
Artikolu 1
L-isforz massimu tas-sajd permess stabbilit fir-Regolament tal-Kunsill (UE) Nru 57/2011 u, għal ċerti żoni tas-sajd u sajd fir-Regolament tal-Kunsill (KE) Nru 1415/2004, jitnaqqas għall-2011 għal ċerti Stati Membri kif stipulat fl-Anness.
Artikolu 2
Dan ir-Regolament għandu jidħol fis-seħħ fis-seba’ jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-23 ta’ Novembru 2011.

Metadata:
Eurovoc Level 1 Categories: 100145
100161
100156
100155
Eurovoc Level 2 Categories: 100277
100283
100252
100282
100183
100243
Eurovoc Level 3 Categories: 5283
122
2106
4590
913
3146
567
912
3544
2200
2476
All Eurovoc Categories: 1085
1318
1519
2110
2437
2879
3774
544
598
605